stanford-oval/wikipedia huggingface dataset:
Ohutnokkaprioni

| Ohutnokkaprioni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Ulappaliitäjät Procellariidae
Suku::  Prionit Pachyptila
Laji::  belcheri
Kaksiosainen nimi
 Pachyptila belcheri  (Mathews, 1912) 
Katso myös
   Ohutnokkaprioni Wikispeciesissä   Ohutnokkaprioni Commonsissa 
Infobox OKNimi-testi OKIUCN-testi OK: 
Pachyptila belcheri
Ohutnokkaprioni (Pachyptila belcheri) on ulappaliitäjien heimoon kuuluva ulappalintu. Laji elää pesintäajan ulkopuolella eteläisten merten ulapoilla. Sen pesimäpaikkoja ovat Isla Noir Chilen Tulimaan länsipuolella, Falklandsaaret, Crozetsaaret ja Kerguelen. Ohutnokkaprionin populaation koko on noin 7 miljoonaa yksilöä. Gregory Mathews kuvaili lajin holotyypin Geelongista Victoriasta vuonna 1912.
Norwegian Wood (romaani)

| Norwegian Wood> Noruwei no mori |
| --- | --- |

Alkuperäisteos
Kirjailija:  Haruki Murakami
Kieli:  japani
Julkaistu:  1987
Suomennos
Suomentaja:  Aleksi Milonoff
Kustantaja:  Tammi
Julkaistu:  2012
Ulkoasu:  sidottu
Sivumäärä:  436
ISBN:  978-951-31-6296-2
Löydä lisää kirjojaKirjallisuuden teemasivulta
Norwegian Wood (jap. ノルウェイの森, Noruwei no mori) on Haruki Murakamin vuonna 1987 ilmestynyt romaani. Teoksen pohjalta on tehty elokuva vuonna 2010. Tammi julkaisi vuonna 2012 Aleksi Milonoffin englannista kääntämän suomennoksen. Kirja oli Japanissa erittäin suosittu ja nosti Murakamin tähdeksi.
Nilssonia formosa

| Nilssonia formosa |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Pehmeäkilpikonnat Trionychidae
Suku::  Nilssonia
Laji::  formosa
Kaksiosainen nimi
 Nilssonia formosa  Gray, 1869 
Katso myös
   Nilssonia formosa Wikispeciesissä   Nilssonia formosa Commonsissa 
Infobox OKNimi-testi OKIUCN-testi OK: 
Nilssonia formosa on pehmeäkilpikonniin kuuluva harvinainen matelijalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi.
Lajin kilvessä on neljä mustien ja oranssien renkaiden muodostamaa riikinkukon pyrstötäpliä muistuttavaa kuviota.
Sitä tavataan ainakin Myanmarissa, mahdollisesti myös Kiinassa. Se elää kolmessa joessa: Ayeyarwady, Chindwin ja Sittaung.
Nilssonia formosa -kilpikonnia myytiin aiemmin Aasian ruokamarkkinoilla. Paikalliset asukkaat ovat syöneet sen munia. Olosuhteet joella (samentuminen, vilkas liikenne, kalastus myrkyillä ja dynamiitilla), jokivarsien tihenevä asutus sekä kullankaivuu ovat vaikuttaneet sen uhanalaisuuteen.
Nuolivirta

Nuolivirta on sukunimi, joka on muun muassa seuraavilla suomalaisilla henkilöillä:
Matti Nuolivirta (1929–2011), diplomi-insinööri, Seinäjoen kaupunginjohtaja 1974–1992 ja kaupunkineuvos
Mika Nuolivirta (s. 1994), koripalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Luettelo Happoradion kappaleista

Tämä on luettelo Happoradion levyttämistä kappaleista. Kappaleet on pyritty järjestämään julkaisuajan mukaan vanhimmasta uusimpaan.
2010-luku

| Vuosi | Kappale | Kesto | Raita | Albumi |
| --- | --- | --- | --- | --- |
| 2010 | ”Ihmisen­pyörä” | 3.42 | 2 | Puolimieli  |
| 2010 | ”Pelastaja” | 3.34 | 7 | Puolimieli  |
| 2010 | ”Ahmat tulevat” | 4.14 | 1 | Puolimieli  |
| 2010 | ”01:30 (elossa)” | 4.31 | 3 | Puolimieli  |
| 2010 | ”Anna anteeksi” | 4.05 | 4 | Puolimieli  |
| 2010 | ”Sahattu oksa, poltettu silta” | 3.46 | 5 | Puolimieli  |
| 2010 | ”Pohtija” | 3.17 | 6 | Puolimieli  |
| 2010 | ”Umpisolmu” | 3.23 | 8 | Puolimieli  |
| 2010 | ”Häävalssi mollissa” | 4.01 | 9 | Puolimieli  |
| 2010 | ”Ottaisitko silti minut” | 6.04 | 10 | Puolimieli  |
| 2011 | ”Rakkaus” | 3.32 | 1:1 | Jälkiä 2001–2011 (kokoelma)  |
| 2011 | ”Sinä (2011)” | 4.23 | 1:10 | Jälkiä 2001–2011 (kokoelma)  |
| 2011 | ”Hiljaa niin kuin kuolleet” | 3.39 | 2:1 | Jälkiä 2001–2011 (kokoelma)  |
| 2011 | ”Hitaasti (2011)” | 4.33 | 2:2 | Jälkiä 2001–2011 (kokoelma)  |
| 2011 | ”Tomu (2011)” | 4.10 | 2:7 | Jälkiä 2001–2011 (kokoelma)  |
| 2011 | ”Itä-Suomessa tuulee (live)” | 6.03 | 2:12 | Jälkiä 2001–2011 (kokoelma)  |
| 2011 | ”Ikävä ihollesi (live)” | 5.10 | 2:13 | Jälkiä 2001–2011 (kokoelma)  |
| 2011 | ”Kallioniemi (live)” | 5.03 | 2:14 | Jälkiä 2001–2011 (kokoelma)  |
| 2013 | ”Sinä & hän”  | 4.06 | 5 | Elefantti  |
| 2014 | ”Luonasi on linnani”  | 3.57 | 2 | Elefantti  |
| 2014 | ”Pimeän­taite” | 4.24 | 1 | Elefantti  |
| 2014 | ”Kuusi jalkaa kevätjäälle” | 4.34 | 3 | Elefantti  |
| 2014 | ”Älä anna paskiaisten päättää” | 4.09 | 4 | Elefantti  |
| 2014 | ”Kaunis ihminen” | 5.34 | 6 | Elefantti  |
| 2014 | ”Elefantti” | 3.32 | 7 | Elefantti  |
| 2014 | ”Rakkaus on sotku (välisoitto III)” | 1.44 | 8 | Elefantti  |
| 2014 | ”Vakava nainen” | 4.22 | 9 | Elefantti  |
| 2014 | ”Loistava tulevaisuus” | 4.43 | 10 | Elefantti  |
| 2014 | ”Ateistin aamu­hartaus” | 6.43 | 11 | Elefantti  |
| 2016 | ”Valopallo” | 3.35 | 1 | Kauniin kääntöpiiri  |
| 2016 | ”Älä puhu huomisesta” | 3.40 | 4 | Kauniin kääntöpiiri  |
| 2016 | ”Sinun vaikka hajoat” | 5.26 | 5 | Kauniin kääntöpiiri  |
| 2017 | ”Ihan hyvät ihmiset” | 3.58 | 2 | Kauniin kääntöpiiri  |
| 2017 | ”Puhuit linnuista” | 3.56 | 3 | Kauniin kääntöpiiri  |
| 2017 | ”Ihan rauhassa” | 4.04 | 6 | Kauniin kääntöpiiri  |
| 2017 | ”Mies vailla huomista” | 4.06 | 7 | Kauniin kääntöpiiri  |
| 2017 | ”Jokainen hetki on väärin” | 4.51 | 8 | Kauniin kääntöpiiri  |
| 2017 | ”Leevin laulu” | 2.04 | 9 | Kauniin kääntöpiiri  |
| 2017 | ”Pidä pinnalla pää” | 5.21 | 10 | Kauniin kääntöpiiri  |
| 2017 | ”Joulun rauhaa” [”Happy Xmas (War Is Over)”] | 3.54 | — | —  |
| 2018 | ”Iholla” (cover / Kasmir) | 3.34 | 12 | Vain elämää – kausi 8, ensimmäinen kattaus (eri esittäjiä)  |
| 2019 | ”Tehdään jotain kaunista”  | 3.40 | 1 | Majakka  |
| 2019 | ”Tehdään jotain kaunista (akustinen versio)” | 3.52 | — | —  |
2020-luku

| Vuosi | Kappale | Kesto | Raita | Albumi |
| --- | --- | --- | --- | --- |
| 2020 | ”Silta”  | 3.45 | 3 | Majakka  |
| 2020 | ”Super Mario”  | 4.01 | 7 | Majakka  |
| 2021 | ”Sukellus” (mukana Neumann; cover / Neljä Ruusua; Laulu rakkaudelle – Secret Song Suomi, 1. kausi) | 3.43 | — | —  |
| 2021 | ”Jos et olis siinä”  | 3.46 | 6 | Majakka  |
| 2021 | ”Maalissa” | 3.08 | 2 | Majakka  |
| 2021 | ”Valaiden luo (Välisoitto IV)” | 1.37 | 4 | Majakka  |
| 2021 | ”Kalifornia” | 4.46 | 5 | Majakka  |
| 2021 | ”Rummut kutsuu” | 3.42 | 8 | Majakka  |
| 2021 | ”Vesitornin katolla” | 4.05 | 9 | Majakka  |
| 2021 | ”Emman laulu” | 2.06 | 10 | Majakka  |
| 2022 | ”Ihmisen mittainen” | 3.43 | 1 | Ihmisen mittainen –Tarinoita 2002–2022 (kokoelma)  |
| 2022 | ”Hei pieni” (cover / Egotrippi) | 3.31 | 8 | Egotripillä (eri esittäjiä)  |
Nuolitrappi

| Nuolitrappi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Trapit Otididae
Suku::  Punatöyhtötrapit Lophotis
Laji::  savilei
Kaksiosainen nimi
 Lophotis savilei  Lynes, 1920 
Synonyymit
 Eupodotis savilei 
 Nuolitrapin elinalue keltaisella.
Katso myös
   Nuolitrappi Wikispeciesissä   Nuolitrappi Commonsissa 
Infobox OKNimi-testi OKIUCN-testi OK: 
Nuolitrappi (Lophotis savilei) on trappien heimoon kuuluva lintu. Sitä tavataan Afrikan keski- ja länsiosissa: Burkina Fasossa, Kamerunissa, Tšadissa, Gambiassa, Malissa, Mauritaniassa, Nigerissä, Nigeriassa, Senegalissa ja Sudanissa. Se suosii savanneja ja kuivia pensaikkoalueita.
Zaretšensk

| Zaretšensk Зареченск |
| --- | --- |
 Iijavajoki Zaretšenskissa.
 Zaretšensk
 Koordinaatit: 66°40′0″N, 31°22′59″E 
Valtio:  Venäjä
Alue:  Murmanskin alue
Piiri:  Kantalahden piiri
Hallinto:  
 – Asutustyyppi:  taajama
 – Hallinnon tyyppi:  maalaiskunta
Pinta-ala:  
 – Kokonaispinta-ala:  3 708,68 km²
Väkiluku (2009):  975
 
 Kunnan kotisivu 
Infobox OKVirheellinen NIMI-arvo: 
Zaretšensk (ven. Заре́ченск) on maalaiskunta ja sen keskustaajama Murmanskin alueen Kantalahden piirissä Venäjällä. Se sijaitsee Koutajärven tekoaltaaseen laskevan Iijavajoen rannalla 120 kilometriä Kantalahdesta lounaaseen. Taajamassa on 770 ja kunnassa 975 asukasta (vuonna 2009).
Maantiede ja asutus

Zaretšenskin kunnan pinta-ala on 3 708,68 neliökilometriä. Se rajoittuu lännessä Kantalahden piirin Alakurtin, pohjoisessa Kantalahden ja idässä Zelenoborskin kuntiin sekä etelässä Karjalan tasavaltaan. Pinta-alasta 97,2 % on metsää.
Seudulla virtaa Iijavan ja Koutajärven eli Knäsöin tekojärvet muodostava Koutajoki. Iijava (ven. Iova) on yksi Koutajoen koskisista jolmista. Kunnan alueella sijaitsee Kutsajoen rauhoitusalue ja Norppajärven (Njamozero) sembramäntyjen luonnonmuistomerkki.
Keskustaajaman lisäksi kuntaan kuuluu Koutajärvenpään kylä ja Njamozeron rautatieasema. Asukasmäärä on vähentynyt voimakkaasti 2000-luvulla. Koutajärvenpäässä, Njamozerossa sekä entisissä Moššolan, Severnyin, Kitšanyn, Notozerskin ja Tolvandin aseman asutuskeskuksissa on kesäasutusta. Vuoden 2010 väestönlaskennan mukaan kunnan asukkaista 81 % on kansallisuudeltaan venäläisiä, 7 % karjalaisia, 3 % ukrainalaisia ja 3 % valkovenäläisiä.
Historia

Taajama on saanut alkunsa vuosina 1957–1963 rakennetun Iijavan vesivoimalaitoksen työläisasutuksesta. Neuvostoaikana Zaretšenskilla oli kaupunkimaisen taajaman status.
Liikenne, talous ja palvelut

Kunnan pohjoisosan kautta kulkee Muurmannin radalta Rutšji Karelskijessa Alakurttiin haarautuva rautatie. Sen varrella sijaitsevalla Njamozeron asemalla ei nykyään ole henkilö- tai tavaraliikennettä. Zaretšenskista on yhteys Kantalahdesta Alakurtin kautta Sallan rajanylityspaikalle johtavalle maantielle. Taajamasta on linja-autoreitti Kantalahteen.
Ainoa teollisuuslaitos on nykyään TGK-1-sähköntuotantoyhtiölle kuuluva, laitteistoltaan osittain vanhentunut Iijavan vesivoimalaitos. Puunhankintaa harjoittanut metsäteollisuuspiiri on lopettanut toimintansa. Muita yrityksiä ovat tielaitos, Koutajärvenpään metsänhoitoalue ja ajoittain käytössä oleva sahalaitos. Keskustaajaman palveluihin kuuluu lastentarha, keskikoulu, kulttuuritalo, kirjasto, lääkintäasema, posti ja kolme kauppaa.
Kaupunkikuva ja nähtävyydet

Zaretšenskin taajama koostuu yksi- ja kaksikerroksisista huonokuntoisista asuintaloista. Palvelut sijaitsevat etupäässä taajaman keskustassa ja tuotantolaitokset Iijavajoen rannalla.
Tuntsajoen kosket houkuttelevat seudulle matkailijoita. Kolmen kilometrin päässä Zaretšenskista sijaitsee lomakeskus Iova, joka on alueen laadukkaimpia. Myös voimalaitoksella on oma hotellinsa.
Aiheesta muualla

Zaretšenskin kunnan sivusto (venäjäksi)
Étoile Sportive du Sahel (koripallo)

| ES Sahel |
| --- | --- |

Liiga:  Tunisian koripalloliiga
Perustettu:  1957
Kotipaikka:  Sousse
Presidentti:  Maher Karoui
Päävalmentaja:  Amine Rzig
Mestaruudet:  1981, 2007, 2009, 2011, 2012, 2013
Kotisivu:  www.etoile-du-sahel.com
Étoile Sportive du Sahel on tunisialainen koripalloseura, joka pelaa Tunisian koripalloliigassa. Se on voittanut historiansa saatossa kuusi Tunisian mestaruutta, jolla joukkue on voittanut viidenneksi eniten kotimaan mestaruuksia.
Saavutukset

Tunisian mestaruus (6): 1981, 2007, 2009, 2011, 2012, 2013
Tunisian cup (5): 1981, 2011, 2012, 2013, 2016
Aiheesta muualla

Africabasket.com[vanhentunut linkki] (englanniksi)
Dictionnaires et Encyclopédies sur 'Academic' (ranskaksi)
Ylä-Keltalammi

| Ylä-Keltalammi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°11′39″N, 25°49′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Ala-Keltalammiin 
Järvinumero:  14.141.1.020
Mittaustietoja
Pinnankorkeus:  103,6 m  
Pituus:  300 m  
Leveys:  180 m  
Rantaviiva:  0,8 km  
Pinta-ala:  2,815 ha  
Saaria:  ei saaria 
 fiYlä-Keltalammi 
Ylä-Keltalammi  on Päijät-Hämeessä Asikkalassa Keltaniemen kylän lähellä sijaitseva lampi.
Maantietoa

Lammen pinta-ala on 2,8 hehtaaria, se on 300 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Ruotsalaisen lähialueeseen (14.141) se kuuluu. Lammen vedenpinnan korkeus on 103,6 metriä mpy.
Negatiivinen turvatakuu

Negatiivinen turvatakuu on kansainvälisessä politiikassa esiintyvä käsite, joka merkitsee ydinasevaltion antamaa takuuta siitä, ettei se käytä tai uhkaa käyttää ydinaseitaan sellaista valtiota vastaan, jolla ydinasekapasiteettia ei ole. Mikään ydinasevalta ei toistaiseksi ole antanut kansainvälisen lainsäädännön kannalta sitovia ja ehdottomia negatiivisia turvatakuita, mutta on olemassa lukuisia ehdollisia turvatakuujärjestelmiä sekä ydinasevaltioiden yksipuolisia (ts. ei laillisesti sitovia) julistuksia.
Erotuksena negatiivisista turvatakuista, positiiviset turvatakuut merkitsevät ydinasevaltion antamia takuita avusta ydinaseettomalle valtiolle, mikäli tämä joutuu ydinasehyökkäyksen kohteeksi.
Aiheesta muualla

U.S. Arms Control Association: "Negative Security Assurances" At a Glance
Nzingha Prescod

Nzingha Prescod
Nzingha Prescod (s. 14. elokuuta 1992 New York, New York) on yhdysvaltalainen miekkailija. Hän kilpaili vuoden 2012 kesäolympialaisissa Lontoossa. Hän jäi siellä naisten floretin yksilökilpailussa 22. sijalle ja sen joukkuekilpailussa Lee Kieferin, Nicole Rossin ja Doris Willetten kanssa kuudenneksi.
Nádia Cruz

Nádia Vanda Sousa Eloy Cruz (s. 12. heinäkuuta 1975) on angolalainen entinen uimari. Hän sijoittui naisten 100 metrin rintauinnissa vuoden 1988 kesäolympialaisissa 42., vuoden 1992 kesäolympialaisissa 41., vuoden 1996 kesäolympialaisissa 43. ja vuoden 2000 kesäolympialaisissa 38. sijalle. Kesäolympialaisissa 1996 Cruz osallistui lisäksi 200 metrin rintauintikilpailuun jääden 37. sijalle.
Cruz toimi kesäolympialaisissa 2000 maansa lipunkantajana. Hän oli sekä vuoden 1988 että 1992 kesäolympialaisissa maansa nuorin kilpailija, ja vuoden 1988 kisoissa hän oli lisäksi nuorempi kuin kukaan muu osallistuja mistään maasta.
Nz

Nz tarkoittaa seuraavia asioita:
Uusi-Seelanti, ISO 3166-1 -koodi NZ, valtio tai muu maantieteellinen alue
Air New Zealand, IATA-koodi NZ, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nz”, voi hakea sivunnimihaulla, laajalla sivunnimihaulla tai tekstihaulla.
Ohutleipä

Ohutleipä on yksinkertainen, tavallisesti happamaton ja nostattamaton leipä. Se valmistetaan paistamalla pannulla, parilalla tai kuumalla levyllä. Ohutleipää esiintyy monissa maailman keittiöissä eri nimillä. Ohutleivän tyyppejä ovat esimerkiksi chapati, tortilla ja rieska sekä kistibin valmistamiseen käytettävä leipä.
Rieska on suomalainen ohutleipä.
Tortilla on meksikolainen ohutleipä.
Roti on intialainen ohutleipä.
Etiopialaisen injeran syömistä sormin.
Aiheesta muualla

Kuvia tai muita tiedostoja aiheesta Ohutleipä Wikimedia Commonsissa
Ohutleivät ja niihin liittyvät ruokalajit
Erityyppiset ohutleivät

Arepa
– Chapati
– Injera
– Kistibi
– Lavash
– Naan-leipä
– Näkkileipä
– Pita
– Rieska
– Roti
– Tortilla
Täytettyjä ja kuorrutettuja ohutleipiä

Focaccia
– Pannukakku
– Pizza
Ohutleipiä käyttäviä ruokalajeja

Burrito
– Enchilada
– Fajita
– Nacho
– Taco
– Quesadilla
– Wrap
Luettelo nykyisistä kardinaaleista
Aiheesta muualla

Vatikaanin luettelot kardinaaleista
Litvínov

| Litvínov |
| --- | --- |
 Litvínovin keskusta
 lippu:  vaakuna
 Litvínov
 Koordinaatit: 50°36′3″N, 13°36′40″E 
Valtio:  Tšekki
Lääni:  Ústín lääni
Piirikunta:  Most
Hallinto:  
 – Pormestari:  Kamila Bláhová
Väkiluku (2021):  22 388
Aikavyöhyke:  UTC+1
 – Kesäaika:  UTC+2
 
 www.mulitvinov.cz 
Infobox OKVirheellinen NIMI-arvo: 
Litvínov on kaupunki Luoteis-Tšekissä Ústín läänissä. Vuonna 2021 siellä asui 22 388 asukasta.
Hallinto

Kaupungin pormestarina toimii ANO 2011-puolueen Kamila Bláhová.
Nähtävyydet

Litvínovin vanha keskusta on selvinnyt melko hyvin nykypäivään saakka. Siellä sijaitsee lukuisia jugend-tyylisiä rakennuksia sekä barokkinen Mikaelin kirkko. Myös Tšekin ja Saksan rajalla sijaitsevat Malmivuoret ovat lähellä Litvínovia.
Liikenne

Litvínovin yhdistää läheiseen Mostin kaupunkiin raitiotie.
Väestö

Lähde:
Urheilu

HC Litvínov pelaa jääkiekkoa Tšekin korkeimmalla sarjatasolla Extraligassa. Se on voittanut sarjan kerran kaudella 2014–15.
Ystävyyskaupungit

Brie-Comte-Robert, Ranska
Olbernhau, Saksa
Lähde:
Aiheesta muualla

Kuvia tai muita tiedostoja aiheesta Litvínov Wikimedia Commonsissa
Norwegian Reward

Norwegian Reward on Norwegian Air Shuttlen perustama ja käyttämä kanta-asiakasohjelma. Se aloitettiin vuonna 2007 ja sillä on yli 8 miljoonaa jäsentä (2018). Joka kerta, kun jäsen varaa lentomatkan Norwegianilta tai käyttää Norwegian Rewardin yhteistyökumppaneiden palveluja, hän ansaitsee asiakaspisteitä. Yksi piste vastaa yhtä norjan kruunua. Pisteitä voidaan käyttää lippujen tai niihin liittyvien tuotteiden, kuten istumapaikkojen tai matkatavaroiden, maksamiseen. Norwegian Reward ei toimi perinteisellä tasolla, mutta lentomatkustajat voivat usein saada lisäetuja.
Bank Norwegian on sidottu etuusohjelmaan, ja sen luottokortilla Norwegianin korttiasiakkaat ansaitsevat pisteitä kaikista ostoksista. CashPoints-pisteitä voidaan myös ansaita muilta toimialoilta, kuten vakuutuksesta, päivittäistavarakaupasta ja mobiilistaselvennä.
Vuonna 2017 ja 2018 Norwegian Reward voitti sarjassa "paras lojaalisuusohjelma Euroopassa / Afrikassa"  Freddie-palkinnon.
Aiheesta muualla

Norwegian Reward (Arkistoitu – Internet Archive)
Nokian palloiluhalli

Nokian palloiluhalli.
Nokian palloiluhalli oli vuonna 1980 valmistunut Nokialla sijainnut urheiluhalli. BC Nokia pelasi kotiottelunsa hallissa. Katsomotiloja oli 750 henkilölle. Se purettiin vuonna 2023..
Alueelle rakennetaan uutta palloiluhallia, jonka on määrä valmistua syksyllä 2024.
Nikolaus Manuel

Nikolaus Manuel Deutsch
Nikolaus Manuel Deutsch (1484–1530) oli sveitsiläinen taidemaalari, runoilija, sotilas ja valtiomies.  Hänen kuuluisin maalauksensa oli Kuolemantanssia (dance macabre) esittävä sarja vuosilta 1515–1521 eräässä Bernin luostarissa (tuhottu 1660, jäljennöksiä säilynyt). Useimmat hänen muut teoksensa ovat Bernissä ja Baselissa. Ne ovat aiheiltaan uskonnollisia ja historiallisia maalauksia sekä muotokuvia ja ajan hurjaa elämää esittäviä piirustuksia. Runoilijana Manuel sepitti kansanomaisen ytimekkäitä laskiaisnäytelmiä ja satiirisia kirjoituksia katolista kirkkoa vastaan. Työssään Manuel ilmaisi uskonpuhdistusta tukevan kantansa.
Kuolemantanssi (Dance macabre), jäljennös.
Myös Manuelin poika Hans Rudolf Manuel (1525–1571) oli taiteilija ja runoilija.
Aiheesta muualla

Kuvia tai muita tiedostoja aiheesta Nikolaus Manuel Wikimedia Commonsissa
Negatiiviset Nuoret (albumi)

| Negatiiviset Nuoret Negatiiviset Nuoret |
| --- | --- | --- |

Studioalbumin tiedot
 Julkaistu: 21. huhtikuuta 2017
 Levy-yhtiö: Rähinä Records
Listasijoitukset
  23.
Negatiiviset Nuoret muut julkaisut
|   | Negatiiviset Nuoret 2017 | Negatiiviset Nuoret 2 2022 |
Negatiiviset Nuoret on saman nimisen yhtyeen 21. huhtikuuta 2017 julkaistu debyyttialbumi. Albumista ilmestyi vinyylipainos 11. maaliskuuta 2022.
Kappaleet

Mutsi – 3.26
Mä Oon Niin Ruma – 3.08
Soitin Pomolle – 2.06
Relaa Delaa – 2.27
Sä Et Oo – 1.56
Rakkaus On Pelkkää Painetta Palleissa – 2.39
Niinku Sut Omistaisin – 2.50
Britneyn Hiukset – 2.15
Kellokosken Prinsessa – 2.45
Noi Mustat Pilvet – 3.28
Vulva (Bonus) – 2.38
Arvostelut

Soundi:
Åby Stora Pris

| Åby Stora Pris |
| --- | --- |
Kilpailupaikka:   Åbyn ravirata, Mölndal
Perustettu:  1936
Matka:  1640 metriä, autolähetys
Rotu:  Lämminveriset
Kilpailuennätys:  09,9a (Rabide Lebel 2011)
Voitokkain hevonen:  2 voittoa:   Sebastian K. (2012, 2013)   Gidde Palema (2003, 2005)   Victory Tilly (2000, 2002)   Zoogin (1995, 1996)   Idéal du Gazeau (1981, 1982)   Lyon (1970, 1972)   Gelinotte (1956, 1957)   Iran Scott (1951, 1952)
Voitokkain ohjastaja:  6 voittoa:   Åke Svanstedt (1995, 1996,   2003, 2005, 2009, 2012)
Ensimmäinen palkinto:  1 500 000 SEK (179 202 €)
Åby Stora Pris on vuosittain syyskuussa Göteborgin kupeessa sijaitsevalla Åbyn raviradalla järjestettävä lämminveristen ravihevosten kansainvälinen suurkilpailu. Se on myös osa lämminveristen EM-sarjaa UET Trotting Mastersia. Åby Stora Pris järjestettiin ensimmäisen kerran vuonna 1936 ja se on Elitloppetin jälkeen Ruotsin toiseksi suurin vanhemmille hevosille tarkoitettu ravikilpailu.
Kilpailumuoto ja -matka

Åby Stora Pris on vuodesta 2005 lähtien juostu kahtena eri osalähtönä 1 640 metrin matkalla. Mikäli lähdöt voittaa eri hevonen, kohtavaat ne toisensa vielä kolmannessa lähdössä, jossa ratkaistaan kokonaiskilpailun voittaja. Kahdessa ensimmäisessä osalähdössä on mukana kahdeksan hevosta.
Åby Stora Pris ravattiin alun perin tasoitusajona, jonka perusmatkana oli 2 180 metriä. Vuonna 1947 siirryttiin 2 380 metriin ja kahta vuotta myöhemmin 2 600 metriin, jollaisena kilpailtiin vuoteen 1977 saakka. Vuodesta 1978 lähtien Åby Stora Pris juostiin 2 140 metrin matkalla autolähetyksenä, kunnes nykyinen kilpailumuoto ja mailin matka otettiin käyttöön 2005. Poikkeuksen muodostavat vuodet 1996–2000, jolloin ajettiin ensin kaksi karsintalähtöä ja sen jälkeen kahdeksan hevosen finaali.
Suomalaishevoset

Suomalaisomistuksessa kilpailleet hevoset ovat voittaneet Åby Stora Prisin neljästi; Charme Asserdal 1978, Houston Laukko 1994, Etain Royal 2001 ja Midnight Hour 2017. Nelikosta Houston Laukko ja Midnight Hour ovat Suomessa syntyneitä ravureita.
Muita suomalaismenestyjiä ovat olleet muun muassa Edu's Speedy, joka sijoittui toiseksi vuonna 1999, sekä vuonna 1982 kolmanneksi sijoittunut Keystone Patriot.
Nokian työläiskotimuseot

| Nokian työläiskotimuseot |
| --- | --- |
Tyyppi:  Kotimuseo
Sijainti:  Pirkkalaistie 22, Nokia
Ylläpitäjä:  Nokian kaupunki
Kotisivut:  Nokian työläiskotimuseot
Koordinaatit:  61°29′N, 23°32′E
 fiNokian työläiskotimuseot 
    
Nokian työläiskotimuseot sijaitsee Nokialla ja alueen rakennukset kertovat tarinaa paikallisen työväestön asuinoloista ja elämästä 1800-luvun ja 1900-luvun vaihteen molemmin puolin, esitellen myös työväenhistoriaa ja maatalous ja maalaiselämää. Hirsistä rakennettu Sirenin mökki ja sen pihapiirissä oleva savusauna-mäkiuuni edustaa Tsaarinaikaa. Mökin sisällä on esillä aikaan kuuluvaa esineistöä ja erikoisuutena nähtävillä on Nokialaista ”vilttikulttuuria”: paperikoneissa käytetyistä huovista valmistettiin Nokialla erilaisia käyttötekstiilejä, kuten housuja, hameita, lapasia ja verhoja. Keltainen Isonkiven-Järvisen mökki pienine talousrakennuksineen kuvaa 1920-luvun asuinoloja ja elämää, esillä on aikakauden käyttöesineitä ja huonekaluja.
Nokian kirkkomuseo

| Nokian kirkkomuseo |
| --- | --- |
Tyyppi:  Kirkkomuseo
Sijainti:  Pirkkalaistie 22, Nokia
Perustettu:  1985
Ylläpitäjä:  Nokian seurakunta
Kotisivut:  https://www.virtualnokia.com/kirkkomuseo
Koordinaatit:  61°28′44″N, 23°31′55″E
 fiNokian kirkkomuseo 
    
Nokian kirkkomuseo sijaitsee Nokian kirkon alakerrassa. Museo valmistui kirkon kellaritiloihin vuonna 1985 ja se esittelee alueen laajan seurakunnan esineistöä. Nokian kirkko on toiminut aikanaan Pirkkalan seurakunnan emäkirkkona, joten museossa pääsee tutustumaan Nokian viidestä kirkosta kerätyn esineistön lisäksi myös Harjun ja Pirkkalan vanhojen kirkkojen esineisiin. Itse näyttelytila on jaettu viiteen eri osastoon, joista kullakin on oma teemansa: kaste, ehtoollinen, jumalanpalvelus, kurinpito ja kasvatus. Esillä on monenlaisia esineitä, muun muassa tekstiilejä ja alttariesineistöä.